text:  Celkom v pohode vyhypeovaný horrorík, ktorý neurazí ani nenadchne. Komix som si svojho času nekúpil, lebo sa mi zdal dosť chorý a musím uznať, že v porovnaní s predlohou pôsobí filmové spracovanie dosť umiernene. Slade sa snaží budovať hustú atmosféru, avšak len málokedy sa mu to darí. Celý film pôsobí dosť temne (doslova som musel škúliť, aby som v tmavých scénach niečo rozoznal), zároveň však nudne. Nepamätám si azda ani jednu scénu, kedy by som sa skutočne bál o niektorého z hlavných hrdinov. Upíri sú spočiatku zaujímaví a celkom cool, ale po čase mi s tým svojim vreskotom liezli na nervy. A záver, ktorý tu mnohí ospevujú mi pripadal tak akurát milučko naivný, zďaleka však nie originálny či nápaditý...
item_title: 30 dní dlouhá noc
item_directors: David Slade
item_screenwriters: Stuart Beattie Brian Nelson Steve Niles
item_cast: Josh Hartnett Melissa George Danny Huston Ben Foster Mark Boone Junior Mark Rendall Amber Sainsbury Manu Bennett Joel Tobeck Elizabeth Hawthorne Nathaniel Lees Craig Hall Patrick Kake Matt Gillanders Kate Elliott Peter Feeney Camille Keenan Jared Turner Tim McLachlan Andrew Stehlin Ben Fransham Kate Butler Megan Franich Pua Magasiva Kelson Henderson